Radyse: rooi, mooi en lekker
JY LEES NOU Radyse: rooi, mooi en lekker
Carmen Niehaus, Huisgenoot & YOU se kosredakteur, gee drie heerlike planne met radyse.
Radyse se bekoring lê in hul krakerige en pragtige dieppink buitekant en wit kern. Dit het 'n effense byt en is heerlik rou. Jy kan dit in toebroodjies, slaai of sop gebruik.
Lekker in koolslaai en die smaak pas uitstekend by die ander rou bestanddele. Meng in 'n bak gesnipperde radyse, groen-ui, kool en wortels. Vir 'n heerlike slaaisous, meng karringmelk en lemmetjiesap en gooi bo-oor.
As 'n piekel
Met hul krakerige tekstuur is radyse ideaal vir 'n piekel of atjar, veral saam met olie en asyn. Gebruik ¼ koppie (60 ml) witasyn, ¼ koppie (60 ml) suurlemoensap, 2 eetlepels strooisuiker, 500 g radyse met die steel afgesny, in dun skyfies gesny en gemeng. Hou in die koelkas en sit voor soos nodig.
Braai botter en knoffel saam in 'n pan en roer halwe radyse by. Wanneer deeglik vermeng, voeg by gaar gnocchi, geblansjeerde favabone en ertjies, spinasie en bababasilieblare. Dis 'n vinnige en heerlike maaltyd.